wannaphong/clean_thaiwikipedia huggingface dataset:
# สาธารณรัฐสังคมนิยมบอสเนียและเฮอร์เซโกวีนา
สาธารณรัฐสังคมนิยมบอสเนียและเฮอร์เซโกวีนา  เป็น1 ใน 6 สาธารณรัฐของ สหพันธ์สาธารณรัฐสังคมนิยมยูโกสลาเวีย ก่อตั้งในปี 1943 หลังพรรคคอมมิวนิสต์ยูโกสลาเสียสามารถยึดกรุงซาราเยโวจากการปกครองภายใต้ของนาซีเยอรมนี สาธารณรัฐสังคมนิยมบอสเนียและเฮอร์เซโกวีนา เดิมมีชื่อว่า รัฐสหพันธ์บอสเนียและเฮอร์เซโกวีนา และในเดือนเมษายน 1945 เปลี่ยนชื่อเป็นสาธารณรัฐประชาชนบอสเนียและเฮอร์เซโกวีนา จนในวันที่ 7 เมษายน 1967 เปลี่ยนชื่อเป็นสาธารณรัฐสังคมนิยมบอสเนียและเฮอร์เซโกวีนา   สาธารณรัฐแห่งนี้ ล่มสลายในวันที่ 3 มีนาคม 1992 เมื่อสมัชชาบอสเนียนำโดย อาลียา อีเซตเบกอวิช ประกาศยุติระบบคอมมิวนิสต์และการเป็นสหพันธของอดีตยูโกสลาเวีย ก่อตั้งสาธารณรัฐบอสเนียและเฮอร์เซโกวีนา ขึ้นแทนที่และตามมาด้วยการเกิดสงครามบอสเนีย ระหว่างรัฐบาลบอสเนีย และ กลุ่มแบ่งแยกดินแดนชาวเซิร์บและชาวโครแอต

การปกครอง
สาธารณรัฐสังคมนิยมบอสเนียและเฮอร์เซโกวีนา ปกครองด้วยระบอบคอมมิวนิสต์ พรรคการเมืองเดียว บริหารงานโดยพรรคคอมมิวนิสต์ มีอำนาจจากประธานาธิบดีบอสเนียและเฮอร์เซโกวีนา เป็นอำนาจบริหาร และอำนาจสภาเป็นของ รัฐสภาบอสเนียและเฮอร์เซโกวีนา ซึ่งบริหารโดยพรรคคอมมิวนิสต์ ตั้งแต่ปี 1943-1990 ที่พรรคเอสเดอาร์ หรือ พรรคปฏิบัติการประชาธิปไตย เข้ามามีบทบาทหลังความอ่อนแอของสหพันธ์สาธารณรัฐสังคมนิยมยูโกสลาเวีย ในการปกครองทุกสาธารณรัฐ ทั้ง 6 สาธารณรัฐ และ อีก 2 จังหวัดปกครองตนเอง 

อำนาจในระดับสหพันธของสาธารณรัฐสังคมนิยมบอสเนียและเฮอร์เซโกวีนา คือ สมัชชาสังคมนิยมบอสเนียและเฮอร์เซโกวีนา หรือ สมัชชาบอสเนีย ได้รับการเลือกเป็นนายกรัฐมนตรียูโกสลาเวีย โดยการหมุนเวียนถัดต่อจากสาธารณรัฐต่างๆในยูโกสลาเวีย จนเมื่อ ยอซีป บรอซ ตีโต เสียชีวิต ในปี 1980 รัฐบาลกลางจึงให้แต่ละสมัชชาของทั้ง 6 สาธารณรัฐและอีก 2 จังหวัดปกครองตนเอง พลัดกันขึ้นดำรงตำแหน่งประธานาธิบดี เช่นเดียวกับตำแหน่งนายกรัฐมนตรี
# หลิว
หลิว  เป็นไม้ต้นผลัดใบในวงศ์สนุ่น (Salicaceae) สูง 10-20 เมตร มีกิ่งยาวและห้อยลง กิ่งอ่อนมีขนเล็กน้อย ใบรูปหอกยาว 9-16 เซนติเมตร กว้าง 5-15 มิลลิเมตร ปลายยาวแหลม ขอบใบหยักแบบฟันเลื่อยถี่ ๆ หลังใบสีเขียว ท้องใบสีขาว ก้านใบยาว 6-12 มิลลิเมตร ดอกเดี่ยวเป็นดอกแยกเพศ ดอกตัวผู้และดอกตัวเมียอยู่คนละต้น ดอกตัวผู้ยาว 1.5-2 เซนติเมตร ดอกตัวเมียอาจยาวถึง 5 เซนติเมตร

ดอกและยอดอ่อนต้นหลิวมีสรรพคุณลดไข้ แก้ปวด กิ่งต้นหลิวแก้โรคปวดตามข้อ เป็นยาขับปัสสาวะ ขับนิ่ว ขับลม แก้ตับอักเสบ แก้ฝี แก้ไฟลามทุ่งหลิว - Klong Phai Botanical Garden
# อักษรอาร์วี
อักษรอาร์วี หรือ อะระบุทมิฬ (อาหรับ:  ,  ; ) เป็นการเขียนภาษาทมิฬด้วยอักษรอาหรับ ได้รับอิทธิพลจากภาษาอาหรับ ใช้โดยชนกลุ่มน้อยมุสลิมในรัฐทมิฬนาฑู และศรีลังกา ในมัดเราะซะฮ์ยังสอนอักษรอาร์วีในหลักสูตร 

ศัพทมูลวิทยา
คำว่า อาร์วี มาจากคำว่า 'aravam' มีความหมายตรงตัวเกี่ยวกับทมิฬ

 ประวัติ 
left|250px|thumb|จารึกอักษรอาร์วีที่กิลากาไร ซึ่งเป็นหนึ่งในมัสยิดที่เก่าแก่ในอินเดีย 
อักษรอาร์วีเกิดจากการผสมผสานทางวัฒนธรรมระหว่างชาวอาหรับที่เดินทางมาทางทะเลกับมุสลิมที่พูดภาษาทมิฬในทมิฬนาฑู ใช้เขียนเอกสารในลัทธิศูฟี กฎหมาย ตำรายา ใช้เป็นสะพานสำหรับมุสลิมทมิฬที่จะเรียนภาษาอาหรับ216 th year commemoration today: Remembering His Holiness Bukhary Thangal Sunday Observer – January 5, 2003. Online version  accessed on 2009-08-14 หนังสือของอิหม่ามชาอาฟีและอิหม่ามอาบู ฮานีฟา มีที่เขียนด้วยอักษรอาร์วีเช่นกัน มีการแปลไบเบิลซึ่งเขียนด้วยอักษรอาร์วีใน พ.ศ. 2469 อย่างไรก็ตาม งานเขียนด้วยอักษรอาร์วีสูญหายไปสองช่วงคือในพุทธศตวรรษที่ 21 เมื่อชาวโปรตุเกสมาถึง และในพุทธศตวรรษที่ 25 ซึ่งมีอุตสาหกรรมการพิมพ์เผยแพร่เข้ามา ซึ่งอักษรอาร์วีเป็นอักษรที่ยากต่อการปรับให้เข้ากับการพิมพ์ ปัจจุบันอักษรอาร์วียังใช้ในกลุ่มชาวทมิฬมุสลิมในอินเดีย และชาวมัวร์ในศรีลังกา

 อักษร 
thumb|300px|อักษรพิเศษในอักษรอาร์วี
อักษรอาร์วีเป็นอักษรอาหรับที่เพิ่มอักษรเข้ามา 13 ตัว ใช้แทนเสียงสระ e และ o และพยัญชนะทมิฬหลายตัวที่ไม่ตรงกับเสียงในภาษาอาหรับ

 สระอาร์วีเรียงตามอักษรทมิฬ (ขวาไปซ้าย)                                                                  

 อักษรอาร์วีเรียงตามลำดับอักษรอาหรับ (ขวาไปซ้าย)
# คณะกรรมการโอลิมปิกสโลวีเนีย
คณะกรรมการโอลิมปิกสโลวีเนีย  เป็นคณะกรรมการโอลิมปิกแห่งชาติของประเทศสโลวีเนีย ก่อตั้งขึ้นเมื้อวันที่ 15 ตุลาคม พ.ศ. 2534 เป็นสมาชิกของคณะกรรมการโอลิมปิกสากลและคณะกรรมการโอลิมปิกแห่งยุโรป ในปี พ.ศ. 2535 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่บาร์เซโลนา ประเทศสเปน

ปัจจุบันสำนักงานใหญ่ของคณะกรรมการโอลิมปิกสโลวีเนียตั้งอยู่ที่เมืองลูบลิยานา
# ปัจจัย ยงยุทธยิม
ปัจจัย ยงยุทธยิม มี่ชื่อจริงว่า อนุศักดิ์ คลอวิเลิศ เกิดเมื่อวันที่ 3 กันยายน พ.ศ. 2528 ที่จังหวัดร้อยเอ็ด

เกียรติประวัติ
 แชมป์ PABA รุ่นเฟเธอร์เวท
 ชิง, 16 กรกฎาคม 2553 ชนะน็อคยกที่ 4 อัฟริซัล ค็อตโต้  ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
 ป้องกันแชมป์ครั้งที่ 1, 17 พฤศจิกายน 2553 ชนะน็อคยกที่ 7 กิร์โม อาร์มาเซ่ (อินโดนีเซีย) ที่ มหาวิทยาลัยราชภัฎพระนคร แขวงอนุสาวรีย์ เขตบางเขน กรุงเทพมหานคร
 ป้องกันแชมป์ครั้งที่ 2, 22 กุมภาพันธ์ 2554 ชนะน็อคยกที่ 2 กันห์ยากู แกนโซริง  ที่ เวทีมวยนานาชาติรังสิต ตำบลประชาธิปัตย์ อำเภอธัญบุรี จังหวัดปทุมธานี
 ป้องกันแชมป์ครั้งที่ 3, 30 กันยายน 2554 ชนะน็อคยกที่ 4 ราอูล ซูญ่า  ที่ ตลาดน้ำบึงบางบอน เขตบางบอน กรุงเทพมหานคร
 ป้องกันแชมฺป์ครั้งที่ 4,เสียแชมป์, 30 เมษายน 2555 แพ้คะแนน เวียเชสลัฟ กูเซฟ  ที่ คลับมิ้ลค์ กรุงมอสโก ประเทศรัสเซีย
 ป้องกันแชมป์ครั้งที่ 5, 20 มิถุนายน 2556 ชนะน็อคยกที่ 1 เอลลี่ เรย์ (อินโดนีเซีย) ที่ โรงเรียนโยธินบูรณะ (เดิม) แขวงถนนนครไชยศรี เขตดุสิต กรุงเทพมหานคร
 ป้องกันแชมป์ครั้งที่ 6, 31 ตุลาคม 2556 ชนะน็อคยกที่ 1 ริคาร์โด โรอา (ฟิลิปปินส์) ที่ ศูนย์การค้า MBK เซ็นเตอร์ แขวงวังใหม่ เขตปทุมวัน กรุงเทพมหานคร

 แชมป์ประเทศไทยรุ่นไลท์เวท
 ชิง, 15 ธันวาคม 2554 ชนะน็อคยกที่ 3 เพชร ฝนจางชลบุรี ที่ เวทีมวยราชดำเนิน

 เคยชิงแชมป์ต่อไปนี้แต่ทำไม่สำเร็จ
 ชิงแชมป์ WBO European รุ่นเฟเธอร์เวท 30 เมษายน 2555 แพ้คะแนน เวียเชสลัฟ กูเซฟ (รัสเซีย) ที่ คลับมิ้ลค์ กรุงมอสโก ประเทศรัสเซีย
 ชิงแชมป์ WBC EPBC และ IBO อินเตอร์คอนติเนนตัล รุ่นซูเปอร์ไลท์เวท 12 ธันวาคม 2557 แพ้น็อคยกที่ 4 แชด เบนเน็ต  ที่ เวสท์นิวแลมป์ตัน นิวแลมป์ตัน รัฐนิวเซาท์เวลส์ ประเทศออสเตรเลีย

ชื่ออื่น
 ปัจจัย เกียรติชาญสิงห์

แหล่งข้อมูลอื่น
 สถิติการชก
# คิเฮ โทมิโอกะ
คิเฮ โทมิโอกะ (6 มกราคม ค.ศ. 1932 — 14 สิงหาคม ค.ศ. 2007) เป็นอดีตนักปั่นจักรยานชาวญี่ปุ่น เขาเข้าร่วม 5 รายการในกีฬาโอลิมปิกฤดูร้อน 1952
# คณะกรรมการโอลิมปิกโปแลนด์
คณะกรรมการโอลิมปิกโปแลนด์ (, PKOl) เป็นคณะกรรมการโอลิมปิกแห่งชาติของประเทศโปแลนด์ ก่อตั้งขึ้นในปี พ.ศ. 2461 เป็นสมาชิกของคณะกรรมการโอลิมปิกสากลและคณะกรรมการโอลิมปิกแห่งยุโรป ในปี พ.ศ. 2467 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่ปารีส ประเทศฝรั่งเศส

ปัจจุบันสำนักงานใหญ่ของคณะกรรมการโอลิมปิกโปแลนด์ตั้งอยู่ที่เมืองวอร์ซอ โดยมีประธานคือ อันด์แชย์ กราชนิตสกี (Andrzej Kraśnicki)
# เจษฏา ไปใกล้
เจษฏา ไปใกล้ เป็นนักฟุตบอลชาวไทย  ปัจจุบันเล่นเป็นผู้เล่นตำแหน่งผู้รักษาประตูให้กับ ใน ลีก ดิวิชั่น 2 
  
 ประวัติ 
เจษฏา ไปใกล้ มีชื่อเล่นว่า "เจมส์" เกิดเมื่อวันที่ 11 พฤศจิกายน พ.ศ. พ.ศ. 2528 เข้าเรียนที่
โรงเรียนเทพศิรินทร์ (กรุงเทพมหานคร) และจบจากชั้นมัธยมศึกษาปีที่ 6 โรงเรียนยโสธรพิทยาคม (จังหวัดยโสธร)

 ผลงานฟุตบอล 
ปัจจุบัน เจษฏา ไปใกล้ ลงเล่นให้กับสโมสรฟุตบอลสระแก้วในตำแหน่งผู้รักษาประตู

 ทีมชาติ
# Bangana lippus
Bangana lippus เป็นปลาน้ำจืดชนิดหนึ่งในวงศ์ปลาตะเพียน (Cyprinidae) มีชื่อสามัญว่า "ปลาเพ้า" ซึ่งเป็นชื่อเรียกรวมกับปลาบางชนิดในสกุลเดียวกัน เช่น B. sinkleri เป็นต้น

 ถิ่นที่อยู่ 
ปลาชนิด B. lippus อาศัยอยู่ในบริเวณที่มีน้ำไหลแรงและมีพื้นท้องน้ำเป็นกรวดขนาดใหญ่ เช่น ลำห้วยในพื้นที่สูง แก่งหิน เป็นต้น โดยพบกระจายพันธุ์ในลุ่มน้ำโขงของจีน พม่า และลาว ส่วนในไทย มีรายงานการพบเฉพาะที่แม่น้ำเหืองและแม่น้ำเลยซึ่งเป็นลำน้ำสาขาของแม่น้ำโขงรายงานการประชุมคณะกรมการจังหวัด หัวหน้าส่วนราชการ/หน่วยงานรัฐวิสาหกิจ นายอำเภอ ครั้งที่ 5/2558. เลย, 2558, หน้า 12.

 ลักษณะ 
เนื่องจากปลาชนิด B. lippus ดำรงชีพด้วยการอาศัยบริเวณพื้นท้องน้ำ จึงมีลักษณะลำตัวเป็นทรงกระบอกที่แบนลงด้านท้อง ครีบอกและครีบท้องกางออกด้านข้าง ช่วยให้ปลาสามารถทรงตัวเพื่อหากินในบริเวณที่น้ำไหลแรงได้ดียิ่งขึ้น ลักษณะรูปร่างดังกล่าวยังมีประโยชน์มากในฤดูผสมพันธุ์ซึ่งปลาจะรวมกันเป็นฝูงในบริเวณที่น้ำไหลถ่ายเทและมีระดับน้ำตื้นจนลำตัวปลาส่วนหลังพ้นน้ำ แต่ปลาก็สามารถใช้ครีบและลำตัวเคลื่อนที่ไปได้อย่างดีรายงานการประชุมคณะกรมการจังหวัด หัวหน้าส่วนราชการ/หน่วยงานรัฐวิสาหกิจ นายอำเภอ ครั้งที่ 5/2558. เลย, 2558, หน้า 13.

ปลาวัยอ่อนและปลาขนาดเล็กมีลำตัวและครีบเป็นสีเงินอมเขียว เมื่อโตขึ้นสีของลำตัวจะเปลี่ยนเป็นสีเขียวมะกอก ด้านในเกล็ดมีจุดสีส้ม ขอบครีบหางและครีบก้นมีสีแดงเรื่อ ๆ ครีบหลังและครีบก้นในปลาขนาดใหญ่มีปลายโค้งสวยงาม ครีบหางเว้าลึก ริมฝีปากเป็นชั้นหนา (ตัวผู้จะมีตุ่มเล็ก ๆ ขึ้นประปรายเหนือจะงอยปาก) กระดูกขากรรไกรคม เหมาะแก่การแทะเล็มตะไคร่น้ำ สาหร่าย หรืออินทรียสารอื่น ๆ ที่เกาะอยู่บนแผ่นหินหรือวัตถุใต้น้ำ (ร่องรอยการครูดตะไคร่น้ำก้อนหินเป็นร่องรอยสำคัญที่ชาวบ้านใช้ในการเสาะหาแหล่งหลบซ่อนของปลาเพื่อวางเครื่องมือประมงดักจับ) ขนาดเมื่อโตเต็มวัยยาวได้ถึงประมาณ 28 เซนติเมตรZhang, E., P. Yue and J. Chen, 2000. Cyprinidae: Laleoninae. p. 171-272. In P. Yue et al. (eds) Fauna Sinica. Osteichthyes. Cypriniformes III. Science Press. Beijing. 1-661.

 การใช้ประโยชน์ 
ปลาชนิด B. lippus เป็นปลาที่มีรสชาติดี เป็นที่นิยมบริโภคของคนในท้องถิ่น แต่สภาพแวดล้อมรวมทั้งลักษณะการใช้ประโยชน์จากทรัพยากรน้ำและป่าไม้ของมนุษย์ได้เปลี่ยนแปลงไปจากอดีต ส่งผลให้ปลามีจำนวนลดน้อยลง ในขณะเดียวกันก็ยังขาดข้อมูลเชิงวิชาการที่ลึกซึ้งเกี่ยวกับแหล่งอาศัยตามธรรมชาติ นิเวศวิทยา ศัตรู และจำนวนประชากรที่แท้จริงของปลาชนิดนี้ หน่วยงานต่าง ๆ จึงยังไม่สามารถบริหารจัดการและเพาะขยายพันธุ์ปลาได้อย่างมีประสิทธิภาพ
# ดัมดิน ซุคบาทาร์
ดัมดิน ซุคบาทาร์ (2 กุมภาพันธ์ ค.ศ. 1893 - 20 กุมภาพันธ์ ค.ศ. 1923) เป็นผู้ก่อตั้งพรรคประชาชนมองโกเลีย และ ผู้บัญชาการกองทัพพลพรรคมองโกเลีย ในการปลดปล่อยอูลานบาตาร์ระหว่างการปฏิวัติมองโกเลียในปี ค.ศ. 1921 ในฐานะ "บิดาแห่งการปฏิวัติมองโกเลีย" และเป็นบุคคลสำคัญของชาติในฐานะนักต่อสู้เพื่อเอกราชPaul Bacon - Escaping the Ice-Prison, p.4

 ประวัติพอสังเขป 
thumb|130px|left|อนุสาวรีย์สถานที่กำเนิดของซุคบาทาร์
right|thumb|150px|ซุคบาทาร์ (ทางขวา) กับภรรยาYanjmaa

- 2 กุมภาพันธ์  พ.ศ. 2436 ครอบครัวยากจนเกิดในตระกูลดัมดิน ตอนอายุ 14 เธอได้ศึกษาหาความรู้

- ในปี พ.ศ. 2454 เขามารับราชการทหารและทำงานเป็นผู้บัญชาการสรรพาวุธและยุทโธปกรณ์

- ในปี พ.ศ. 2461 เขาเข้าร่วมสงครามเพื่อประเทศของเขาและได้รับเกียรติจากนักสู้ผู้หนึ่งในผู้นำของการปฏิวัติประชาชนในปี พ.ศ. 2462 และมีบทบาทในความสัมพันธ์กับนักปฏิวัติรัสเซียโซเวียต

- ผู้แทนของรัฐสภาสมัยแรกของ MPP ในวันที่ 1 มีนาคม พ.ศ. 2464

- ในเดือนพฤศจิกายน พ.ศ. 2464 เขาเดินทางเยือนสหภาพโซเวียตและลงนามในสนธิสัญญาสันติภาพระหว่างสองประเทศและพบกับนายวลาดิมีร์ เลนิน

- ในเดือนพฤศจิกายน พ.ศ. 2465 รัฐมนตรีว่าการกระทรวงกลาโหมได้รับแต่งตั้งให้เป็นหัวหน้าเจ้าหน้าที่ทหาร

- 23 มีนาคม พ.ศ. 2466 ตอนอายุ 30 ปี เขาถูกฆ่าตาย

 นายทหารแห่งกองทัพของบอกด์ ข่าน 
thumb|right|150px|ซุคบาทาร์ขณะกำลังขี่ม้า
thumb|right|150px|ซุคบาทาร์ขณะเขียนหนังสือ

 การปกครองของราชวงศ์ชิง 

 การปฏิวัติประชาชน 

thumb|300px|left|แถวหลังสุด จากซ้ายไปขวา:?,?, Rinchingiin Elbegdorj, Soliin Danzan, ดัมดิน ซุคบาทาร์, Ajvaagiin Danzan, Shumyatskii, ?, Bodoo

 เสียชีวิต 

หลังการเสียชีวิต รัฐบาลมองโกเลียได้เปลี่ยนชื่อเมืองหลวงจาก คูเร เป็น อูลานบาตาร์ ("วีรบุรุษแดง") ต่อมาในปี ค.ศ. 1924 รัฐบาลมองโกเลียได้สถาปนาเครื่องอิสริยาภรณ์สูงสุดของมองโกเลียที่มีชื่อว่า เครื่องอิสริยาภรณ์ซุคบาทาร์ ร่างของซุคบาทาร์ ซึ่งเป็นวีรบุรุษผู้ทำการปฏิวัติได้รับการฝังร่าง ณ สุสานแห่งชาติอัลตัน-โอจีในปี ในปี ค.ศ. 1954 ทว่าในภายหลังได้มีการขุดเพื่อย้ายไปอยู่ที่สุสานซุคบาทาร์. ครั้นแล้วก็ได้มีการขุดศพของผู้ปกครองทั้งสองขึ้นอีกครั้งเพื่อทำพิธีเผา ก่อนที่จะมีการฝังเถ้าไว้ที่สุสานแห่งชาติ ในปี ค.ศ. 2005, โดยคณะนักบวชมหายาน
# ริคาร์โด ฟอร์ตาเลซา
ริคาร์โด เมนโดซา ฟอร์ตาเลซา (Ricardo Mendoza Fortaleza) เกิดเมื่อ 18 เมษายน พ.ศ. 2494  ที่มะนิลา เป็นนักมวยสากลสมัครเล่นชาวฟิลิปปินส์ ปัจจุบัน พำนักอยู่ที่ซิดนีย์ ออสเตรเลีย

ฟอร์ตาเลซาขึ้นชกในรุ่นแบนตัมเวท ได้เหรียญทองมวยสากลสมัครเล่นเยาวชนชิงแชมป์เอเชียที่ญี่ปุ่นเมื่อ พ.ศ. 2512 และเป็นนักมวยสากลสมัครเล่นเพียงคนเดียวของฟิลิปปินส์ที่ได้เหรียญทองในกีฬาเอเชียนเกมส์ พ.ศ. 2513 และได้เหรียญเงินมวยสากลสมัครเล่นชิงแชมป์เอเชียใน พ.ศ. 2514 ที่เตหะราน เขาเป็นหนึ่งในพี่น้องตระกูลฟอร์ตาเลซาที่มีชื่อเสียงในกีฬามวยสากลสมัครเล่น Robbie Pangilinan, "Rey Fortaleza: Flourishing in Canada", http://philippineindex.com/sites/sportsmanila/index.php?option=com_content&view=article&id=1161:rey-fortaleza-flourishing-in-canada&catid=36:boxing&Itemid=95  accessed 28 December 2010  
ฟอร์ตาเลซาได้ติดทีมชาติฟิลิปปินส์เข้าแข่งขันกีฬาโอลิมปิก พ.ศ. 2515 ที่มิวนิก แต่แพ้อัลฟองโซ ซาโมราตกรอบ.Boxing results, 1972 Munich Olympics จากนั้น เขาได้เป็นผู้ฝึกสอนในทีมชาติฟิลิปปินส์ระหว่าง พ.ศ. 2519 – 2536 และเคยไปฝึกสอนกีฬามวยสากลสมัครเล่นที่วิทยาลัยไทเปในไต้หวัน เขาได้อพยพครอบครัวไปยังออสเตรเลียเมื่อ พ.ศ. 2543 Pimentel, Jaime K. (2001), "Australia nets top Filipino amateur boxing coach", emanila.com
อ้างอิง
# เหนี่ยว ดุริยพันธุ์
เหนี่ยว ดุริยพันธุ์ เกิดเมื่อ 10 พฤศจิกายน พ.ศ. 2459 ที่ตำบลวัดทองนพคุณ อำเภอคลองสาน บิดาชื่อเนื่อง มารดาชื่อโกสุมภ์ มีพี่น้องร่วมบิดามารดาเดียวกัน 4 คน ปู่ของเขาเป็นเจ้าของวงดนตรีไทย เหนี่ยวเริ่มร้องเพลงกับวงปี่พาทย์ของปู่ตั้งแต่อายุ 10 ปี และได้ต่อเพลงกับพระยาเสนาะดุริยางค์ (แช่ม สุนทรวาทิน) เมื่ออายุ 15 ปี ได้รับราชการเป็นนักร้องในกรมปี่พาทย์และโขนหลวงตั้งแต่วันที่ 1 กันยายน พ.ศ. 2474 เป็นนักร้องอายุน้อยที่สุดในขณะนั้น แต่ในการอัดแผ่นเสียงเพลงไทยโดยราชบัณฑิตยสภา เหนี่ยวมิได้ร่วมอัดเสียง เนื่องจากย่างเข้าสู่วัยรุ่นทำให้เสียงแตก

ต่อมา เหนี่ยวได้เรียนขับร้องเพิ่มเติมจากหลวงเสียงเสนาะกรรณ (พัน มุกตวาภัย) และพระเพลงไพเราะ (โสม สุวาทิต) และหัดขับเสภาจากหมื่นขับคำหวานด้วย เมื่อมีการยุบเลิกกรมมหรสพ ใน พ.ศ. 2478 เหนี่ยวย้ายมารับราชการอยู่ในกรมศิลปากร ได้เข้าร่วมร้องเพลงไทยสากลที่เป็นเพลงปลุกใจอยู่หลายเพลง

เหนี่ยวสมรสกับ แช่มช้อย ดุริยประณีตเมื่อ พ.ศ. 2479  มีบุตรธิดาด้วยกันทั้งสิ้น 6 คน ผลงานเพลงส่วนใหญ่เป็นการขับร้อง ซึ่งมีการบันทึกเสียงไว้น้อย เท่าที่เหลืออยู่ได้แก่ ปลาทองสามชั้น บุหลันสองชั้น เขมรไทรโยค สิงโตเล่นหาง เวสสุกรรม ขอมกล่อมลูก พม่าเห่ เสภาเรื่องกากี และชุดตับจูล่ง เพลงที่ชอบขับร้องได้แก่ เพลงแขกมอญสามชั้น และแขกมอญบางขุนพรหมเถา เหนี่ยวถึงแก่กรรมเมื่อ 23 พฤศจิกายน พ.ศ. 2498 ขณะที่มีอายุเพียง 39 ปี ด้วยอุบัติเหตุ
# บรุกส์ แวกเกอร์แมน
บรุกส์ แวกเกอร์แมน (, เกิดวันที่ 15 กุมภาพันธ์ พ.ศ. 2520) เป็นนักดนตรีชาวอเมริกัน ปัจจุบันเป็นมือกลองให้กับวงดนตรีเฮฟวีเมทัล อะเว็นจด์เซเวนโฟลด์ และแมสส์เมนทัล เป็นอดีตมือกลองของวงแบดริลิเจียน และเป็นน้องชายของจอห์น แวกเกอร์แมน และชาด แวกเกอร์แมน (เคยเป็นสมาชิกวงของแฟรงก์ แซปปา) เขาเป็นลูกชายของ ชัก แวกเกอร์แมน ได้รับการศึกษาในโรงเรียนมัธยมลอสแอละมีทัส บรุกส์ยังเคยเป็นลูกศิษย์ของเมอร์รีย์ สปิแวก (Murray Spivack) และชัก ฟลอเรส (Chuck Flores) หลังจากที่บรุกส์แยกทางจากวงแบดริลิเจียนแล้ว ได้มีประกาศออกมาในวันที่ 4 พฤศจิกายน พ.ศ. 2558 ว่าบรุกส์ได้เป็นมือกลองแทนที่แอริน อิเลไฮ อดีตมือกลองวงอะเว็นจด์เซเวนโฟลด์

ในช่วงที่บรุกส์ได้ออกจากวงแบดริลิเจียนในปี พ.ศ. 2558 เขาก็ได้เป็นมือกลองที่อยู่ในวงนานที่สุด ซึ่งนานกว่ามือกลองเดิมที่อยู่ร่วมวงแบดริลิเจียนเป็นเวลา 10 ปี คือ บ็อบบี แชเยอร์ (Bobby Schayer) และเขายังเป็นสมาชิกวงที่มีอายุน้อยที่สุด ขณะที่สมาชิกคนอื่น ๆ ของวงมีอายุมากกว่าเขานับ 10 ปี

 แหล่งข้อมูลอื่น 
Official Twitter page
Fear and the Nervous System MySpace page
 Information from Roadrunner Records 
Official Bad Religion website
The Innocent's Myspace page
# พ.ศ. 2605
พุทธศักราช 2605 ตรงกับปีคริสต์ศักราช 2062 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน 
 เหตุการณ์  
 ดาวหางฮัลเลย์จะโคจรเข้าใกล้ดวงอาทิตย์ที่สุดในต้นปีนี้
 โลกจะมีประชากรที่มีอายุมากกว่า 60 ปี จำนวน 2 พันล้านคน

 วันสำคัญทางศาสนาและพิธีกรรม
# พ.ศ. 2607
พุทธศักราช 2607 ตรงกับปีคริสต์ศักราช 2064 เป็นปีอธิกสุรทินที่วันแรกเป็นวันอังคารตามปฏิทินเกรกอเรียน

 เหตุการณ์ 
 1 มกราคม - วันคล้ายวันพระราชสมภพของสมเด็จพระศรีพัชรินทราบรมราชินีนาถ พระบรมราชชนนีพันปีหลวง ครบ 200 ปี
 22 มกราคม - ครบรอบ 100 ปี แห่งวันสถาปนาของมหาวิทยาลัยเชียงใหม่

 ในนวนิยาย 
 ซูซาน คาลวิน เสียชีวิตในปีนี้

 วันสำคัญทางศาสนาและพิธีกรรม
# เล วัน เฟื้อก
เล วัน เฟื้อก  เป็นนักจักรยานชาวเวียดนาม เขาเข้าร่วมการแข่งขันกีฬาโอลิมปิกฤดูร้อน 1952 และ1956
# พิมเสน (พืช)
พิมเสน  เป็นพืชในวงศ์กะเพรา (Lamiaceae) มีถิ่นกำเนิดในทวีปเอเชียAromatic Plants by Baby P. Skaria เป็นไม้พุ่มสูง 50-100 เซนติเมตร ลำต้นตรงมีขนปกคลุมและมีกลิ่นหอม ใบเป็นใบเดี่ยวรูปไข่หรือรูปไข่กว้าง ออกตรงกันข้าม ปลายใบแหลมหรือมน โคนใบแหลมหรือสอบ ขอบใบจักเป็นซี่ฟันแกมจักมน มีขนปกคลุมทั้งด้านบนและด้านล่าง ดอกขนาดเล็กสีม่วงขาว ออกเป็นช่อตามซอกใบและที่ยอด กลีบเลี้ยงเชื่อมติดกันเป็นหลอด ปลายแยกเป็น 5 กลีบ กลีบดอกเชื่อมติดกันเป็นหลอด ปลายแยกเป็นปาก ปากบนมี 3 หยัก ปากล่างเรียบ เกสรตัวผู้มี 4 อัน ก้านเกสรตัวเมียแยกเป็นแฉกสั้น ๆ 2 แฉก ผลรูปรีแข็ง มีขนาดเล็ก ผิวเรียบคำอธิบาย ตำราพระโอสถพระนารายณ์, ชยันต์ พิเชียรสุนทร และคณะ, หน้า 504, พ.ศ. 2544, สำนักพิมพ์อมรินทร์ กรุงเทพฯ

เมื่อกลั่นพิมเสนด้วยไอน้ำ จะได้น้ำมันพิมเสน (patchouli oil) ซึ่งมีสารสำคัญคือ แพทชูลอล (patchoulol) และนอร์แพทชูเลนอล (norpatchoulenol)http://www.wisegeek.com/what-is-patchouli.htm ใช้ในงานสุคนธบำบัด เป็นส่วนผสมในน้ำหอม สารระงับกลิ่นกายและยาไล่แมลง ใบของพิมเสนมีสรรพคุณแก้ปวดประจำเดือน แก้ปวดศีรษะ ลดไข้พิมเสนต้น - สรรพคุณสมุนไพร 200 ชนิด
# ออด
ออด  คืออุปกรณ์ไฟฟ้าซึ่งทำหน้าที่ส่งเสียงสัญญาณเตือน
ติดตั้งใช้งานบนแผงควบคุม, ตัวตั้งเวลา, อุปกรณ์รับ/ส่งสัญญาณเตือน, หรืออุปกรณ์ไฟฟ้าทั่วไป

โดยทั่วไป ภายในออดจะประกอบด้วยขดลวด ต่ออนุกรมกับแผ่นสั่นสะเทือนซึ่งทำหน้าที่เป็นหน้าสัมผัสตัดต่อวงจร (คล้ายกับกริ่งไฟฟ้า) เมื่อจ่ายไฟ หน้าสัมผัสที่ต่อวงจรอยู่ จะทำให้ไฟฟ้าไหลครบวงจร เกิดสนามแม่เหล็กที่ขดลวด ดึงแผ่นสั่นสะเทือนเข้าหาขดลวด เมื่อแผ่นสั่นสะเทือนถูกดึง หน้าสัมผัสจะแยกออกจากกัน ทำให้วงจรขาด และแผ่นสั่นสะเทือนดีดกลับเข้าที่เดิม ต่อวงจรให้กระแสไฟฟ้าไหลได้อีกครั้ง ซ้ำไปเรื่อย ๆ ทำให้กลายเป็นการสั่นสะเทือนต่อเนื่อง เกิดเป็นเสียงดัง "ออด" ขึ้น
# ทางด่วนและรถไฟฟ้ากรุงเทพ
บริษัท ทางด่วนและรถไฟฟ้ากรุงเทพ จำกัด (มหาชน) (ย่อว่า BEM) เป็นบริษัทที่ดำเนินธุรกิจคมนาคมขนส่งที่เป็นโครงการก่อสร้างขนาดใหญ่ซึ่งเป็นความร่วมมือกันระหว่างภาครัฐและเอกชน โดยบริษัทแห่งนี้เป็นคู่สัมปทานกับ การรถไฟฟ้าขนส่งมวลชนแห่งประเทศไทย (รฟม.) การรถไฟแห่งประเทศไทย (รฟท.) และการทางพิเศษแห่งประเทศไทย (กทพ.)

 ประวัติ 
บริษัท ทางด่วนและรถไฟฟ้ากรุงเทพ จำกัด (มหาชน) (BEM) เกิดจากการควบรวมกิจการกันระหว่าง บริษัท ทางด่วนกรุงเทพ (BECL) กับ บริษัท รถไฟฟ้ากรุงเทพ (BMCL) ตามมติคณะรัฐมนตรี ซึ่งให้ความเห็นชอบเมื่อวันที่ 8 ธันวาคม พ.ศ. 2558 โดยทางบริษัทได้ยื่นจดทะเบียนก่อตั้งกับกรมพัฒนาธุรกิจการค้า เมื่อวันที่ 30 ธันวาคม พ.ศ. 2558 และเปิดทำการซื้อขายวันแรกเมื่อวันที่ 5 มกราคม พ.ศ. 2559

 ธุรกิจ 
ธุรกิจของบริษัทคือการให้บริการทางพิเศษและระบบขนส่งมวลชนด้วยรถไฟฟ้า รวมถึงการพัฒนาเชิงพาณิชย์ ที่เกี่ยวเนื่องกับระบบทางพิเศษ และรถไฟฟ้ารายงานประจำปี 2560 แบ่งออกเป็น 4 ธุรกิจหลัก 

 ธุรกิจทางพิเศษ 
บริษัทและบริษัทย่อย คือ บริษัท ทางด่วนกรุงเทพเหนือ จำกัด เป็นผู้รับสัมปทานในการก่อสร้างและบริหารทางพิเศษประกอบด้วย ทางพิเศษศรีรัช, ทางพิเศษประจิมรัถยา และทางพิเศษอุดรรัถยา

 ธุรกิจระบบราง 
บริษัทให้บริการในเส้นทางต่อไปนี้
 รถไฟฟ้ามหานคร สายเฉลิมรัชมงคล - เป็นผู้รับสัมปทานจากการรถไฟฟ้าขนส่งมวลชนแห่งประเทศไทย
 รถไฟฟ้ามหานคร สายฉลองรัชธรรม - เป็นผู้ให้บริการเดินรถ
 รถไฟฟ้ามหานคร สายสีส้ม - เป็นผู้รับสัมปทานจากการรถไฟฟ้าขนส่งมวลชนแห่งประเทศไทย

 ธุรกิจพัฒนาเชิงพาณิชย์ 
บริษัทและบริษัทย่อย คือ บริษัท แบงคอก เมโทร เน็ทเวิร์คส์ จำกัด (BMN) เป็นผู้ดำเนินธุรกิจพัฒนาเชิง พาณิชย์ของโครงการรถไฟฟ้าสายสีน้ำเงิน ดำเนินการจัดหาหรือทำสื่อโฆษณาบริเวณรถไฟฟ้า รวมถึงให้เช่าพื้นที่ร้านค้าและให้บริการและดูแลรักษาอุปกรณ์ระบบสื่อสารโทรคมนาคมภายในสถานีรถไฟฟ้า

 การลงทุนในบริษัทอื่น 
บริษัทลงทุนในธุรกิจสาธารณูปโภค ได้แก่ บริษัท ซีเค พาวเวอร์ จำกัด (มหาชน), บริษัท ทีทีดับบลิว จำกัด (มหาชน) และ บริษัท ไซยะบุรี พาวเวอร์ จำกัด และธุรกิจโครงสร้างพื้นฐานทางระบบราง ได้แก่ บริษัท เอเชีย เอรา วัน จำกัด

 การลงทุนบริษัทย่อย และบริษัทอื่น 
จากข้อมูลการลงทุน ณ วันที่ 31 ธันวาคม พ.ศ. 2560 มีดังนี้ 
 บริษัทย่อย
 บจก. ทางด่วนกรุงเทพเหนือ ถือหุ้นร้อยละ 99.99
 บจก. แบงคอก เมโทร เน็ทเวิร์คส์ ถือหุ้นร้อยละ 65.19

 บริษัทอื่น
 บมจ. ซีเค พาวเวอร์ ถือหุ้นร้อยละ 19.40 
 บมจ. ทีทีดับบลิว ถือหุ้นร้อยละ 19.45
 บจก. ไซยะบุรี พาวเวอร์ ถือหุ้นร้อยละ 7.50
 บจก. เอเชีย เอราวัน ถือหุ้นร้อยละ 10.00

 ผู้ถือหุ้นรายใหญ่ 
 ข้อมูล ณ วันที่ 12 มีนาคม พ.ศ. 2568 
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บริษัท ช.การช่าง จำกัด (มหาชน) 5,799,476,684  37.94% 2  การรถไฟฟ้าขนส่งมวลชนแห่งประเทศไทย  1,256,259,584  8.22% 3 ธนาคาร กรุงไทย จำกัด (มหาชน)  815,356,075  5.33% 4   บริษัท ไทยเอ็นวีดีอาร์ จำกัด 676,869,743  4.43 % 5  สำนักงานประกันสังคม 455,533,700   2.98%

 รางวัล 
 SET Awards 2017 ประเภทรางวัลธุรกรรมทางการเงินยอดเยี่ยมในตลาดทุน ประจำปี 2560
 รางวัล Issuer of the Year 2016 จากสมาคมตลาดตราสารหนี้ไทย
 รางวัล Thailand Energy Awards 2014 การอนุรักษ์พลังงานดีเด่น ประเภทขนส่ง 
 รางวัล Thailand Energy Awards 2019 การอนุรักษ์พลังงานดีเด่น ประเภทขนส่ง
 รางวัล Thailand Zocial Awards 2023 Best Brand Performance on Social Media กลุ่มธุรกิจบริการขนส่งสาธารณะ
# เซเลโดนีโอ เอสปีโนซา
เซเลโดนีโอ เอสปีโนซา จูเนียร์ (Celedonio Espinosa, Jr.) เกิดเมื่อ พ.ศ. 2476  เป็นนักมวยสากลสมัครเล่นชาวฟิลิปปินส์เคยเข้าแข่งขันกีฬาเอเชียนเกมส์ พ.ศ. 2497 ที่มะนิลาและได้เหรียญทอง และเข้าแข่งขันกีฬาโอลิมปิก พ.ศ. 2499 ที่ ออสเตรเลีย และได้เหรียญทองแดงในกีฬาเอเชียนเกมส์ พ.ศ. 2501 ที่โตเกียว
# รายชื่อประเทศเรียงตามผลผลิตมะเขือเทศ
มากกว่า 1,000,000 ตัน 
		
ลำดับที่ประเทศผลผลิตมะเขือเทศ (ตัน)1	link=|alt=|border|23x23px ประเทศจีน	33,911,7022	link=|alt=|border|23x23px ประเทศอินเดีย	13,718,1713	link=|alt=|border|23x23px สหรัฐอเมริกา	10,965,3554	link=|alt=|border|23x23px ประเทศสเปน	10,313,0005	link=|alt=|border|23x23px ประเทศอียิปต์	9,204,097	6	link=|alt=|border|23x23px ประเทศตุรกี	5,976,9127	link=|alt=|border|23x23px ประเทศอิหร่าน	4,826,3968	link=|alt=|border|23x23px ประเทศอิตาลี	3,922,5009	link=|alt=|border|22x22px ประเทศบราซิล	3,867,65510	link=|alt=|border|23x23px ประเทศเม็กซิโก	2,936,77311	link=|alt=|border|23x23px ประเทศรัสเซีย	1,938,71012	link=|alt=|border|23x23px ประเทศอุซเบกิสถาน	1,930,00013	link=|alt=|border|23x23px ประเทศไนจีเรีย	1,701,00014	link=|alt=|border|23x23px ประเทศยูเครน	1,492,10015	link=|alt=|border|23x23px ประเทศกรีซ	1,338,60016	link=|alt=|border|23x23px ประเทศโมร็อกโก	1,312,31017	link=|alt=|border|23x23px ประเทศชิลี	1,270,00018	link=|alt=|border|23x23px ประเทศตูนิเซีย	1,170,00019	link=|alt=|border|23x23px ประเทศซีเรีย	1,163,30020	link=|alt=|border|23x23px ประเทศโปรตุเกส	1,147,600
				

 100,000–1,000,000 ตัน 
		
 ลำดับที่  ประเทศ ผลผลิตมะเขือเทศ (ตัน)21	link=|alt=|border|23x23px ประเทศอิรัก	830,00022	link=|alt=|border|23x23px ประเทศโรมาเนีย	814,37623	link=|alt=|border|23x23px ประเทศแอลจีเรีย	800,00024	link=|alt=|border|23x23px ประเทศแคนาดา	770,05925	link=|alt=|border|23x23px ประเทศญี่ปุ่น	750,30026	link=|alt=|border|23x23px ประเทศเนเธอร์แลนด์	720,00027	link=|alt=|border|23x23px ประเทศฝรั่งเศส	714,63528	link=|alt=|border|23x23px ประเทศโปแลนด์	702,54629	link=|alt=|border|23x23px ประเทศอาร์เจนตินา	680,00030	link=|alt=|border|23x23px ประเทศอินโดนีเซีย	624,42031	link=|alt=|border|23x23px ประเทศจอร์แดน	600,33632	link=|alt=|border|23x23px ประเทศคิวบา	575,90033	link=|alt=|border|23x23px ประเทศเคนยา	559,68034	link=|alt=|border|23x23px ประเทศคาซัคสถาน	549,31035	link=|alt=|border|23x23px ประเทศปากีสถาน	536,21736	link=|alt=|border|23x23px ประเทศโคลอมเบีย	490,92937	link=|alt=|border|23x23px ประเทศซาอุดีอาระเบีย	477,57238	link=|alt=|border|23x23px ประเทศอาเซอร์ไบจาน	438,41939	link=|alt=|border|23x23px ประเทศซูดาน	432,00040	link=|alt=|border|23x23px ประเทศแอฟริกาใต้	420,70141	link=|alt=|border|21x21px ประเทศอิสราเอล	420,52442	link=|alt=|border|23x23px ประเทศแคเมอรูน	420,00043	link=|alt=|border|23x23px ประเทศเกาหลีใต้	408,17044	link=|alt=|border|23x23px ประเทศกัวเตมาลา	355,43445	link=|alt=|border|23x23px ประเทศเติร์กเมนิสถาน	310,00046	link=|alt=|border|23x23px ประเทศเลบานอน	305,30047	link=|alt=|border|23x23px ประเทศออสเตรเลีย	296,03548	link=|alt=|border|23x23px ประเทศอาร์มีเนีย	293,78449	link=|alt=|border|23x23px ประเทศเบลารุส	274,13950	link=|alt=|border|23x23px ประเทศไทย	270,000
# ธีระพร แสงอะโน
ธีระพร แสงอะโน เกิดเมื่อ 3 พฤศจิกายน พ.ศ. 2505 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐอเมริกา ในรุ่นฟลายเวท รอบแรก แพ้ เรดเซบ เรดเซโปสกี จากยูโกสลาเวีย ตกรอบ เมื่อ 31 กรกฎาคม พ.ศ. 2527 และเคยได้เหรียญทองรุ่นฟลายเวทในเอเชียนเกมส์ พ.ศ. 2525 ที่อินเดีย 

ธีระพร ได้ขึ้นชกมวยสากลอาชีพเมื่อ 8 เมษายน พ.ศ. 2528 ในชื่อ บัวหลวง แสงอะโน ซึ่งเขาเป็นฝ่ายชนะคะแนน จอร์จ กาโน ไปที่กรุงเทพฯ จากนั้น ธีระพรขึ้นชกอีกเพียงครั้งเดียวเมื่อ 28 มีนาคม พ.ศ. 2533 ชนะคะแนน ทมิฬ ศิษย์สีหมอก ที่ เวทีราชดำเนิน แล้วก็แขวนนวมไปสถิติการชก boxrec.com